
Anexa nr.4 la HCL nr.___/___
CONTRACT DE CONCESIUNE CADRU
Nr……/……………….
Între:
I.PĂRȚILE CONTRACTANTE
Municipiul Alba Iulia prin Consiliul Local al Municipiului Alba Iulia, cu sediul în Alba Iulia, Calea Moţilor, nr.5A, județul Alba, reprezentată prin dl. Gabriel Codru PLEȘA- Primarul Municipiului Alba Iulia, având CIF 4562923, cod IBAN RO67TREZ00221A300530XXXX deschis la Trezoreria Alba Iulia, în calitate de concedent, pe de o parte,
și

..........................……………...…………., înregistrată la Registrul Comerţului Român sub nr………….................................., C.U.I. …………....................., atribut fiscal ...…., cu sediul principal în ……………………....................................…...................................................., reprezentată prin …………………......................., având functia de ................................., în calitate de concesionar, pe de altă parte,
în temeiul Hotărârii Consiliului local nr...............…, a Legii nr. 50/1991, republicată, cu modificările şi completările ulterioare și a OUG nr.57/2019 privind Codul administrativ, cu modificările și completările ulterioare, s-a încheiat prezentul contract de concesiune
II. OBIECTUL CONTRACTULUI DE CONCESIUNE

2.1. Obiectul contractului de concesiune îl constituie cedarea- preluarea în concesiune a terenului / terenurilor înscris/e în CF ......................, nr. cad. ................, nr. top. ......................., în suprafaţă de ...........……………. mp, situat/e în Municipiul Alba Iulia, în zona de construire a unui ”Parc de Activități”, proprietatea privată a Municipiului Alba Iulia.
2.2 Concesionarea terenului se face în vederea construirii ............................................ și desfășurării de activității de ...............................................................................
2.3 În derularea contractului de concesiune, concesionarul va utiliza următoarele categorii de bunuri:
a) bunurile de retur care revin de plin drept, gratuit și libere de orice sarcini concedentului, la încetarea contractului de concesiune. Sunt bunuri de retur bunurile care au făcut obiectul concesiunii, precum şi cele care au rezultat în urma investiţiilor impuse prin caietul de sarcini.
b) bunurile proprii care, la încetarea contractului de concesiune, rămân în proprietatea concesionarului. Sunt bunuri proprii bunurile care au aparținut concesionarului și au fost folosite de către acesta pe durata concesiunii. Sunt bunuri proprii bunurile care au aparţinut concesionarului şi au fost utilizate de către acesta pe durata concesiunii.
III. TERMENUL

3.1. Durata concesiunii este de 49 ani, începând de la data ........................
3.2. Predarea - primirea obiectului concesiunii se va efectua pe bază de proces-verbal care se va încheia la data semnării și înregistrării Contractului de concesiune sau în termen de 3 zile după încheierea contractului şi va constitui anexă care face parte integrantă din prezentul contract.
3.3. Contractul de concesiune poate fi prelungit prin acordul de voință a părților, încheiat în formă scrisă, cu condiția ca durata însumată să nu depașească 49 de ani.

IV. PREŢUL CONCESIUNII

4.1. Redevenţa anuală este de ............. euro/mp/an şi se va plati in lei la cursul BNR din data plății.
V. MODALITĂȚI DE PLATĂ
5.1. Redevența se va plăti în contul concedentului nr. RO67TREZ00221A300530XXXX deschis la Trezoreria Alba Iulia.
5.2. Redevenţa anuală se va achita trimestrial, în patru rate egale, astfel: în data de 15 a ultimei luni din fiecare trimestru cu excepția ultimul trimestru, după cum urmează: 15 Martie, 15 Iunie, 15 Septembrie, 30 Noiembrie.
5.3. Neplata de către concesionar a redevenţei în termen de 3 luni de la data scadenței atrage rezilierea unilaterală a contractului din partea concedentului de plin drept și fără a fi necesară punerea în întârziere.
5.4. Pentru neachitarea la termenul de scadenţă de către concesionar a obligaţiei de plată privind redevenţa, se datorează după acest termen majorări de întârziere de 1% din cuantumul obligaţiilor privind redevența trimestrială, calculate pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv.
5.5. Orice plată facută de către concesionar către Municipiul Alba Iulia se va imputa mai întâi asupra datoriilor scadente, în ordinea scadențelor acestora, începând cu cele mai vechi potrivit regulilor prevăzute în Codul civil.
VI. DREPTURILE ȘI OBLIGAȚIILE PĂRȚILOR
6.1. DREPTURILE ȘI OBLIGAȚIILE CONCESIONARULUI
 6.1.1. În temeiul contractului de concesiune de bunuri proprietate privată, concesionarul dobândeşte dreptul de a exploata, pe riscul şi pe răspunderea sa, bunurile proprietate privată ce fac obiectul contractului, potrivit obiectivelor stabilite de către concedent.
 6.1.2. Concesionarul are dreptul de a folosi şi de a culege fructele, respectiv productele bunurilor ce fac obiectul concesiunii, potrivit naturii bunului şi scopului stabilit de părţi prin contractul de concesiune de bunuri proprietate privată.
 6.1.3. Concesionarul îşi execută obligaţiile potrivit termenilor şi condiţiilor prevăzute în contractul de concesiune de bunuri proprietate privată şi în acord cu prevederile legale specifice bunului concesionat.

           6.1.4. Concesionarul nu va fi obligat să suporte creşterea sarcinilor legate de execuţia obligaţiilor sale, în cazul în care această creştere rezultă în urma:
a)unei măsuri dispuse de o autoritate publică; 
b)unui caz de forţă majoră sau unui caz fortuit.
 6.1.5. Concesionarul este obligat să respecte condiţiile impuse de natura bunurilor proprietate privată.
 6.1.6. În temeiul contractului de concesiune de bunuri proprietate privată, concesionarul are obligaţia să asigure exploatarea eficientă, în regim de continuitate şi permanenţă, a bunurilor proprietate privată care fac obiectul concesiunii.
 6.1.7. Concesionarul are obligaţia ca în termen de cel mult 90 de zile de la data semnării contractului de concesiune de bunuri proprietate privată, să depună cu titlu de garanție în completarea sumei aferente garanției de participare la licitație, o sumă fixă reprezentând a patra parte din redevența anuală, stabilită de acesta şi datorată pentru primul an de exploatare. 

 6.1.8. Din această sumă sunt reţinute, dacă este cazul, penalităţile şi alte sume datorate concedentului de către concesionar, în baza contractului de concesiune de bunuri proprietate privată.
6.1.9. Concesionarul poate constitui drept garanţie şi titluri de credit, asupra cărora se va institui garanţie reală mobiliară, cu acordul concedentului.
 6.1.10. Concesionarul este obligat să plătească redevenţa la valoarea şi în modul stabilit în contractul de concesiune de bunuri proprietate privată.
 6.1.11. La încetarea contractului de concesiune de bunuri proprietate privată, concesionarul este obligat să restituie, pe bază de proces-verbal, în deplină proprietate, liber de orice sarcină, bunul concesionat.
 6.1.12. În condiţiile încetării contractului de concesiune de bunuri proprietate privată din alte cauze decât prin ajungere la termen, forţă majoră sau caz fortuit, concesionarul este obligat să asigure continuitatea exploatării bunului proprietate privată, în condiţiile stipulate în contract, până la preluarea acestora de către concedent.
 6.1.13. În cazul în care concesionarul sesizează existenţa unor cauze sau iminenţa producerii unor evenimente de natură să conducă la imposibilitatea exploatării bunului, va notifica de îndată acest fapt concedentului, în vederea luării măsurilor ce se impun pentru asigurarea continuităţii exploatării bunului.

6.1.14. Concesionarul se obligă:

6.1.14.1. ca în termen de maxim 6 luni de la semnării contractului de concesiune să facă demersurile privind elaborarea documentațiilor/ studiilor necesare și a obținerii avizelor obligatorii în vederea obținerii autorizației de construire pentru amenajarea căilor de comunicație și extinderi rețele tehnico edilitare, până la lotul supus concesiunii, în conformitate cu prevederile Certificatului de Urbanism nr. 1059/03.07.2023 (anexă la documentație)

6.1.14.2. ca în termen de maxim 18 luni de la obținerea autorizației de constuire pentru lucrările prevăzute la punctul de mai sus, menționate în C.U. nr. 1059/03.07.2023, să obțină autorizația de construire pentru obiectivul de bază pentru care solicită concesiunea terenului, respectând prevederile documentației de urbanism aprobată cu HCL 54/30.01.2323.


6.1.14.3 ca în termen de maxim 24 luni de la obținerea autorizației de construire pentru obiectivul de bază pentru care se solicită concesiunea terenului, să înceapă lucrările prevăzute în autorizația de construire și să finalizeze investiția în termenul de valabilitate prevăzut de legislația în materia construcțiilor, iar după finalizarea investiţiei să stabilească pe amplasamentul concesionat sediul social al societăţii.
 6.1.15. Concesionarul are obligația realizării investiției propuse, cu respectarea documentațiilor de urbanism în vigoare pe teritoriul Municipiului Alba Iulia și a procentului de ocupare a teritoriului stabilit pentru imobilul teren care face obiectul prezentului contract.
 6.1.16. Concesionarul nu poate subconcensiona bunul ce face obiectul concesiunii și nici nu îl poate închiria.


6.1.17. Concesionarul este obligat să plătească redevenţa stabilită la pct. 4.1. în termenul prevăzut la pct. 5.2..
 6.1.18. Concesionarul este obligat să plătească taxele și impozitele locale care cad potrivit legii în sarcina sa.
 6.1.19. Concesionarul este obligat să respecte condiţiile impuse de natura bunurilor, activităţilor (materiale cu regim special, condiţii de siguranţă în exploatare, protecţia mediului, protecţia muncii, P.S.I. etc.)
 6.1.20. Concesionarul se obligă să obțină toate avizele și autorizatiile prevăzute în legislația în vigoare pentru desfășurarea activității. Toate cheltuielile necesare pentru realizarea investiției vor fi suportate în întregime de către concesionar, inclusiv toate taxele legale pentru obtinerea autorizatiei de construire și avizele necesare.
 6.1.21. La încetarea contractului de concesiune prin ajungere la termen, concesionarul este obligat să restituie concedentului, în deplină proprietate, bunurile de retur, în mod gratuit și libere de orice sarcini.
 6.1.22. În cazul în care concesionarul sesizează existența sau posibilitatea existenței unei cauze de natură să conducă la imposibilitatea realizării activităţii, va notifica de îndată acest fapt concedentului, în vederea luării masurilor ce se impun .
 6.1.23. Concesionarul are dreptul ca după finalizarea investiției prevăzute la pct. 2.2. şi recepția acesteia și după expirarea unui termen de minim 5 ani de la data semnării prezentului contract, în baza dreptului prioritar de cumpărare, își poate exprima intenția de a cumpăra terenul concesionat, intenție care va fi notificată în scris proprietarului – Municipiul Alba Iulia. 
6.1.24. În cazul în care terenul se vinde, preţul de vânzare al terenului va fi stabilit potrivit evaluării independente realizată cu ocazia aprobării vânzării.
6.2. DREPTURILE ȘI OBLIGAȚIILE CONCEDENTULUI
 6.2.1. Concedentul are dreptul să verifice în perioada derulării contractului de concesiune de bunuri proprietate privată modul în care sunt respectate clauzele acestuia de către concesionar.
 6.2.2. Verificarea prevăzută la pct. 6.2.1 se efectuează numai cu notificarea prealabilă a concesionarului şi în condiţiile stabilite în contractul de concesiune de bunuri proprietate privată. 
6.2.3. Concedentul este obligat să nu îl tulbure pe concesionar în exerciţiul drepturilor rezultate din contractul de concesiune de bunuri proprietate privată.
 6.2.4. Concedentul este obligat să notifice concesionarului apariţia oricăror împrejurări de natură să aducă atingere drepturilor acestuia.
 6.2.5. Concedentul nu are dreptul să modifice în mod unilateral contractul de concesiune de bunuri proprietate private, în afară de cazurile prevăzute de lege.
 6.2.6. Concedentul poate modifica unilateral partea reglementară a contractului de concesiune, cu notificarea prealabilă a concesionarului, din motive excepţionale legate de interesul naţional sau local, după caz.
 6.2.7. Concesionarul este obligat să continue exploatarea bunului în noile condiţii stabilite de concedent, fără a putea solicita încetarea contractului de concesiune de bunuri proprietate privată.
 6.2.8. În cazul în care modificarea unilaterală a contractului de concesiune de bunuri proprietate privată îi aduce un prejudiciu, concesionarul are dreptul să primească fără întârziere o justă despăgubire.
 6.2.9. În caz de dezacord între concedent şi concesionar cu privire la suma despăgubirii, aceasta va fi stabilită de către instanţa judecătorească competentă. Dezacordul nu exclude îndeplinirea obligaţiilor contractuale de către concesionar.
 6.2.10. Concedentul este obligat să predea pe bază de proces- verbal terenul care face obiectul prezentului contract în termen de 3 zile de la data încheierii contractului.
 6.2.11. Concedentul este obligat să nu îl tulbure pe concesionar în exerciţiul drepturilor rezultate din prezentul contract de concesiune.
6.2.12. Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului.
 6.2.13. Concedentul se obligă ca la finalizarea investiţiei efectuate de către concesionar potrivit pct. 6.1.14 şi recepţionarea acesteia, dacă concesionarul solicită a cumpăra terenul concesionat conform art. 6.1.23 din contract, să procedeze într-un termen de maxim 3 luni de la notificarea intenţiei a efectua demersurile legale ce se impun în vederea vânzării terenului în baza dreptului prioritar al acestuia de cumpărare a terenului pe care sunt edificate contrucţiile proprietatea sa la preţul stabilit potrivit pct. 6.1.24.
VII. MODIFICAREA ȘI ÎNCETAREA CONTRACTULUI DE CONCESIUNE
 7.1. Concedentul poate modifica unilateral partea reglementară a contractului de concesiune, cu notificarea prealabilă a concesionarului, din motive excepționale legate de interesul national sau local, după caz.
7.2. În cazul în care modificarea unilaterală a contractului îi aduce un prejudiciu, concesionarul are dreptul să primească fără întârziere o justa despăgubire.
 7.3. În caz de dezacord între concedent și concesionar cu privire la suma despăgubirii, aceasta va fi stabilită de către instanța judecatorească competentă. Acest dezacord nu poate în niciun caz să permită concesionarului să nu își execute obligațiile contractuale.
 7.4. Prezentul contract de concesiune încetează și se modifică în următoarele situaţii: 
 7.4.1. La expirarea duratei stabilite în contractul de concesiune, în măsura în care părţile nu convin, în scris, prelungirea acestuia în condiţiile prevăzute de lege;
 7.4.2. În cazul exploatării, în condiţiile contractului de concesiune, a bunurilor consumptibile, fapt ce determină, prin epuizarea acestora, imposibilitatea continuării exploatării acestora înainte de expirarea duratei stabilite a contractului;
7.4.3. În cazul în care interesul naţional sau local o impune, prin denunţarea unilaterală de către concedent;
 7.4.4. În cazul nerespectării obligaţiilor contractuale de către concesionar, prin reziliere de către concedent, cu plata unei despăgubiri în sarcina concesionarului;
 7.4.5. În cazul nerespectării obligaţiilor contractuale de către concedent, prin reziliere de către concesionar;
7.4.6. La dispariţia, dintr-o cauză de forţă majoră, a bunului concesionat sau în cazul imposibilităţii obiective a concesionarului de a-l exploata, prin renunţare, fără plata unei despăgubiri.
 7.4.7. În cazul prelungirii contractului de concesiune de bunuri proprietate publică, acesta se derulează în condiţiile stabilite iniţial.
 7.4.8. În situaţia prevăzută la punctul 7.4.3, concedentul va notifica de îndată intenţia de a denunţa unilateral contractul de concesiune şi va face menţiune cu privire la motivele ce au determinat această măsură.
 7.4.9. În cazul nerespectării din culpă a obligaţiilor asumate de către una dintre părţi prin contractul de concesiune sau a incapacităţii îndeplinirii acestora, cealaltă parte este îndreptăţită să solicite tribunalului în a cărui rază teritorială se află sediul concedentului să se pronunţe cu privire la rezilierea contractului, cu plata unei despăgubiri, dacă părţile nu stabilesc altfel. 
 7.4.10. În cazul dispariţiei, dintr-o cauză de forţă majoră, a bunului concesionat sau în cazul imposibilităţii obiective a concesionarului de a-l exploata, acesta va notifica de îndată concedentului dispariţia bunului ori imposibilitatea obiectivă de exploatare a acestuia, declarând renunţarea la concesiune.
 7.4.11. Concedentul nu va putea fi obligat la plata vreunei despăgubiri pentru prejudiciile suferite de concesionar ca urmare a situaţiilor prevăzute la 7.4.10.
 7.4.12. Radierea din cartea funciară a dreptului de concesiune în situaţia prevăzută la punctul 7.4.3 se efectuează în baza actului de denunţare unilaterală sau în baza hotărârii judecătoreşti definitive, în situaţia prevăzută la punctele 7.4.4 și 7.4.5, în baza declaraţiei unilaterale de reziliere a concedentului sau concesionarului, iar în situaţia prevăzută la 7.4.2 și 7.4.6, în baza declaraţiei unilaterale de renunţare la concesiune a concesionarului.
7.4.13. Cu acordul părţilor în cazul în care concesionarul notifică intenția de cumpărare a terenului concesionat şi consiliul local aprobă vânzarea acestuia.
7.4.14. Alte situații expres prevăzute de lege.
 7.4.15. Contractul se reziliază de plin drept, prin denunțare unilaterală de către concedent, fără a mai fi necesară punerea în întârziere a concesionarului, prin simpla notificare a acestuia și fără intervenția instanței de judecată în cazul în care concesionarul se găsește în vreuna din următoarele situații:
a) concesionarul a subconcesionat sau a închiriat bunul;

b) concesionarul a folosit terenul concesionat împreună cu terți, prin asociere cu aceștia, fără acordul scris al concedentului;
 c) concesionarul nu și-a îndeplinit obligațiile de plată a redevenței, inclusiv majorările de întarziere aferente, conform art. 5.3 din contract.
 d) concesionarul nu a constituit garanția în termenul prevăzut la art. 6.1.7 din contract;
 e) concesionarul nu a solicitat acordarea unui termen de grație pentru realizarea investiției în termenul stabilit de prezentul contract și în condițiile stabilite prin documentația de urbanism;
 f) în cazul nerespectării altor cauze prevăzute la art. VII din contract.
 7.4.16. La încetarea, din orice cauză, a contractului de concesiune bunurile ce au fost utilizate de concesionar în derularea concesiunii vor fi repartizate după cum urmează:
 a) bunuri de retur: concedent;

b) bunuri proprii: concesionarului.
 7.4.17. În cazul neexecutării obligațiilor asumate de concesionar prin prezentul contract şi în special a neefectuării investiţiilor în termenul prevăzut la articolul 6.1.14., concedentul poate opta pentru continuarea contractului și acordarea unui termen de grație sau pentru desființarea de plin drept și fără nici o altă formalitate prealabilă a contractului de concesiune.
VIII. FORȚA MAJORĂ
8.1. Forța majoră exonerează de răspundere partea care o invocă .
8.2. Partea care invocă forța majoră are obligația de a informa în scris cealaltă parte în legatură cu noile împrejurări în cel mult 15 zile de la apariția acestora și trebuie să prezinte documente care să confirme situația respectivă.
8.3. Dacă situația de forță majoră se prelungeste mai mult de 15 zile, contractul se va considera reziliat de drept, în urma unei notificări adresate celeilalte părții, de catre partea interesată.
IX. NOTIFICĂRILE ÎNTRE PĂRȚI
9.1. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.
9.2. În cazul în care notificarea se face pe cale poştală, ea va fi transmisă, prin scrisoare recomandată, cu confirmare de primire (A.R.) şi se consideră primită de destinatar la data menţionată de oficiul poştal primitor pe această confirmare.
9.3. Dacă confirmarea se trimite prin telex sau telefax, ea se consideră primită în prima zi lucrătoare după cea în care a fost expediată.
9.4. Notificările verbale nu se iau în considerare de nici una dintre părţi, dacă nu sunt confirmate, prin intermediul uneia dintre modalităţile prevăzute la alineatele precedente.
X. LITIGII

10.1. Orice dispută între părțile prezentului contract se va soluționa de către părți în mod amiabil, în caz contrar urmând a se soluționa de către instanța de judecată competentă.
XI. CLAUZE SPECIALE

11.1. Prin semnarea prezentului contract concesionarul confirmă că a luat cunoştinţă despre toate condiţiile impuse de concedent aşa cum rezultă acestea din prezentul contract şi le acceptă fără obiecţiuni.
11.2. Pe toată durata prezentului contract, terenul concesionat rămâne în proprietatea privată a Municipiului Alba Iulia.
11.3. Dreptul de concesiune asupra terenului se transmite în caz de succesiune sau de înstrăinare prin vânzare a construcţiei pentru realizarea căreia a fost constituit acest drept de concesiune.
11.4. În cazul succesiunii sau înstrăinării prin vânzare a construcţiei concesionarul se obligă să notifice concedentul, în prealabil şi în scris asupra intenției de vânzare.
11.5. Toate modificările cu privire la schimbarea proprietarului construcţiei se vor trimite, în copie legalizată, în termen de 30 de zile de la modificare, concedentului.
11.6. Prezentul contract încetează de drept, fără punerea în întârziere și fără intervenția instanței, precum și fără efectuarea vreunei formalități prealabile, dacă oricare dintre părți va intra în procedura falimentului sau în procedură de dizolvare sau lichidare.
11.7. Orice modificare a clauzelor prezentului contract se va face prin act adiţional semnat de ambele parti şi doar cu acordul concedentului – Municipiul Alba Iulia.
12. Prelucrarea datelor cu caracter personal

12.1. – Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.
12.2. – Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

-capacitatea de a respecta drepturile persoanelor vizate privind ștergerea, corectarea sau transferul informațiilor personale

- informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securității datelor a ajuns în atenția acestuia,

- îndeplinirea tuturor îndatoririlor obligatorii privind documentarea conformării cu Regulamentul 679/2016.
12.3. – Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea perioada de stocare a datelor personale prelucrate prin contract este limitată la perioada corespondentă realizării obiectului principal al contractului.
12.4. – Datele cu caracter personal schimbate între Părți nu pot deveni accesibile sau communicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:
- vor împiedica persoanele neautorizate să obțină acces la sistemele de prelucrare a datelor cu care sunt prelucrate sau utilizate datele cu caracter personal;

- vor preveni utilizarea fără autorizație a sistemelor de prelucrare a datelor;

- se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;
- se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor;

- se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor; 

- se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți;
- se vor asigura că datele cu caracter personal sunt protejate de distrugere sau pierdere accidentală;
· se vor asigura că datele colectate în scopuri diferite pot fi prelucrate separat.
Pezentul contract de concesiune a fost încheiat azi................................ în 4 exemplare, câte  2 pentru fiecare parte.

Primar                                                                 Secretar General                                                                                                                                                              
           

Pleșa Gabriel Codru                                                             Marcel Jeler                                                                                                                                                                                                                                                                             

